ספר המעשים: חיי זלמן שוקן - מאת אנתוני דוד, תרגום אריה חשביה - הוצאת שוקן - Schocken
שוקן, שהחל את דרכו לצמרת כרוכל, הפך למייסדה של רשת בתי כל־בו משגשגת בגרמניה, שהעסיקה 6,000 עובדים. בכשרונו הצליח שוקן ליצור מהפכה שיווקית, שהיוותה דוגמה לניהול חדשני ומוביל בעולם המסחר באותה עת.
בד בבד עם הצלחתו הכלכלית הקדיש שוקן את מרצו ועושרו כדי להשפיע על דמותו של היהודי החדש – החילוני המודרני – והחל בהקמת מפעליו התרבותיים: ספריית שוקן, הוצאת שוקן, המכון לחקר השירה העברית, המכון לחקר הקבלה והוצאה לאור של עיתונים בגרמניה ובארץ־ישראל. במסגרת פעילותו הציונית סייע לקרן קיימת לישראל לרכוש את אדמות מפרץ חיפה בשנות העשרים של המאה שעברה.
כאשר החרים המשטר הנאצי את מפעליו בגרמניה, העתיק שוקן את פעילותו לארץ־ישראל ולארצות־הברית. עם עלייתו נתמנה ליו"ר הוועד הפועל של האוניברסיטה העברית בירושלים, רכש את עיתון הארץ, והקים את הוצאת שוקן.
תרומתו הייחודית של שלמה זלמן שוקן הייתה בהפניית כספו למטרות יהודיות תרבותיות חשובות בתפוצות ולהתחדשותו הלאומית והתרבותית של העם היהודי בארצו.
"ביוגרפיה מדהימה של אייל הון יהודי גרמני שמילא תפקיד חשוב בפיתוח הלאומיות היהודית החילונית. ספר מעמיק הכתוב בכישרון. תענוג לקרוא."
עמוס איילון, מחבר רקוויאם גרמני
"הביוגרפיה על פטרון הרנסנס היהודי הגרמני של המאה ה-20 כתובה בתובנה פסיכולוגית עמוקה ונקראת כרומן מרתק."
פרופ' פול מנדס־פלור
"ביוגרפיה מסקרנת ומרתקת."
ראובן מירן, גלריה, הארץ
"עיקר כוחו של הספר בתיאור עלייתו של שוקן על רקע נסיקתה הקצרה של יהדות גרמניה המשכילה וקריסתה של התרבות הגרמנית שכה אהב... זהו ספר ראוי מאוד לקריאה."
ד"ר פניה עוז־זלצברגר, מוסף ספרים, הארץ
"סיפור חיים מרתק... חומר קריאה מומלץ ביותר לכל מי שמתעניין בהיסטוריה של יהודי גרמניה, בתחיית התרבות היהודית והעברית ובמפעל הציוני."
פרופ' זהר שביט, תרבות וספרות, הארץ
"הספר נקרא כספר מתח מרתק."
"ספר המעשים הוא חיבוק מרתק, כי הוא היסטוריה של איש ושל תקופה."
יותם ראובני, מעריב
"זה סיפור חייו של האיש ושל המשפחה, ובעצם ההיסטוריה של עם ישראל. מרתק."
דן להט, ידיעות אחרונות
"אחת הביוגרפיות המשובחות ביותר שפורסמו בישראל באחרונה. סיפור חייו המרתק של זלמן שוקן, ממזרח אירופה ועד למרומיהן של שלוש אימפריות ; רשת בתי המסחר שלו שהוחרמה על ידי הנאצים, אימפריות התוכן של הארץ-שוקן, ואימפריית יהדות זמננו ובה תמיכה לא מסויגת בש"י עגנון, מרטין בובר ואחרים."
ביוגרפיה, היסטוריה, מדעי החברה
40-10266
40-9010266
965-19-0688-X